Пољско-совјетски рат
Пољско-совјетски рат (14. фебруар 1919 — 18. октобар 1921) је био сукоб између Совјетске Русије и Совјетске Украјине против Друге пољске републике и Украјинске Народне Републике, који се одвијао у послијератној Европи. У рату је Пољска, која је након више од 100 година од Подјела Пољске, према одредбама Версајског мира обновила своју државност, жељела осигурати територије које је изгубила "Подјелама", док је циљ совјетских република био сачувати те исте територије, које су биле дијелом Руске Империје све до краја Првог свјетског рата. Пољски и руски историчари се споре око питања побједника у рату. Пољаци су тврдили да су у рату успијели одбранити новоформирану Републику, док су Совјети тврдили да су спријечили пољску инвазију Украјине и Бјелорусије.